השנה נראה שנגיפי החורף ובראשם השפעת מכים חזק יותר מאשר בשנים קודמות. וזו לא רק תחושת בטן - משרד הבריאות הודיע החודש כי "עונת השפעת הנוכחית מתאפיינת בשיעורי תחלואה גבוהים, מעל לממוצע הרב שנתי". במשרד הבריאות ממליצים למי שטרם התחסן נגד שפעת לעשות את זה בהקדם, כדי להגן על עצמו ועל משפחתו.
מה קורה לגוף שלנו כשאנחנו ישנים עם חימום?
אבל אנחנו כאן היום דווקא כדי לדבר על אלו שכבר נדבקו בשפעת או בווירוס חורפי אחר, ועברו כבר כמה ימים קשים במיוחד של טישו, תה והרבה אקמול. אותם אנשים בדרך כלל מגלים כי גם כאשר כבר הצליחו לעבור בשלום את המחלה החריפה, הם עדיין סובלים משיעול טורדני שבמשך ימים ארוכים מסרב להיעלם. אז פנינו לרופא הבית של וואלה! בריאות, ד"ר עידן גורן, כדי להבין מדוע השיעול נמשך למרות שהדלקת חלפה, ומה אפשר לעשות עם זה.